Գիլբերտ Հովի Գրովենոր

**Գիլբերտ Հովի Գրովենոր** ()՝ National Geographic ամսագրի առաջին աշխատակազմի խմբագիր (1899-1954):

Զբաղեցնելով ազգային աշխարհագրական կազմակերպության (1920-1954) նախագահի պաշտոնը՝ նրա շնորհիվ կազմակերպությունը դարձավ աշխարհի խոշորագույն և 

ամենահայտնի գիտակրթական կազմակերպություններից մեկի։

## Կենսագրություն
Գիլբերտ Գրովենորը ծնվել է 1875 թվականի հոկտեմբերի 28-ին Կոստանդնուպոլսում Լիլիան Ուոթերսի և Էդվին Գրովենորի ընտանիքում։ Ուիլյամ Տաֆտը նրա երկրորդ զարմիկն էր։ 1897 թվականին նա գերազանցությամբ ավարտել է Ամհերսթ քոլեջը բակալավրի կոչումով։ Ուսման ընթացքում Գրոսվենորը և նրա երկվորյակ եղբայր Էդվինը եղել են թենիսի լավագույն թիմերից մեկը։

### Ազգային աշխարհագրական ընկերություն
1899 թվականին Գրովենորը Ալեքսանդր Գրեյհամ Բելլի կողմից ընդունվեց աշխատանքի, ով այդ ժամանակ Ազգային աշխարհագրական ընկերության նախագահն էր։ Ժամանակի ընթացքում նշանակվել է տնօրեն, իսկ 1920 թվականին, դերծովակալ Ջոն Փիլսբերիի մահից հետո, ընտրվել է ընկերության նախագահ և մինչև 1954 թվականը եղել է National Geographic ամսագրի խմբագիր։

Գրովենորը պաշտպանում էր չեզոքության և դրական, կենսուրախ լրագրության քաղաքականությունը երկու համաշխարհային պատերազմների՝ Մեծ ճգնաժամի և Սառը պատերազմի սկզբի ընթացքում: 20-րդ դարի առաջին տարիներին այս ոճը համարվում էր նորարարական։ Սակայն 1950-ականներին Գրովենորի ոճը սկսեց քննադատվել որպես ոսկրացած և հնացած։ Նա և իր աշխատակիցները (որոնց մեծ մասը 60 և 70 տարեկան էին) քննադատվել են պահպանողականության, ինքնագոհության և արդիականացման դժկամության համար, ինչի արդյունքում National Geographic-ի բաժանորդների թիվը նվազել է: 1954 թվականին՝ 50 տարվա ղեկավարությունից հետո, նա հրաժարական տվեց։

### Աջակցություն ազգային պարկի ծառայությանը
Գրովենորը Սթիվեն Մեյթերի հետ ճանապարհորդեց Կալիֆոռնիայում և օգնեց գրել ազգային պարկերի ստեղծման մասին օրենքը:

Գրոսվենորն առաջին անգամ մեկնել է Միացյալ Նահանգների արևմուտք 1915 թվականին՝ Սթիվեն Մեյթերի հետ միասին արշավելու դեպի Սիերա Նևադա լեռներ և այն տարածք, որտեղ այժմ գտնվում է Սեքվոյա ազգային պարկը: Ըստ ազգային պարկերի ծառայության պատմաբան Ուոլթեր Բիլենբերգի «Գրովենորն այնքան ցնցված էր բարձր Սիերաների վեհությունից և իր ճանապարհորդության տպավորություններից, որ նա դարձավ Մաթերի և ազգային պարկերի լավագույն ընկերը»։ Վերադարձից հետո Գրովենորը միջոցներ է հատկացրել հսկա անտառ գնելու և այն Սեքվոյա ազգային պարկի մեջ ներառելու համար:

Կոնգրեսի ընդդիմությունը տարիներ շարունակ խոչընդոտել է ազգային պարկերի համակարգի ստեղծմանը։ 1915 և 1916 թվականների վերջին Գրովենորը հանդիպեց Սթիվեն Մաթերի, Հորաս Օլբրայթի և այլոց հետ՝ մշակելու օրգանական ակտի նախագիծ, որը կստեղծի ազգային պարկերի ծառայություն:Այնուհետև նա թողարկեց National Geographic ամսագրի հատուկ համարը (1916 թվականի ապրիլ), որը կոչվում էր «The Land of the Best», որպեսզի խոսի զբոսայգիների կարևորության մասին և կոչ անի ընթերցողներին աջակցել ազգային համակարգի ստեղծմանը: Նա և Օլբրայթը համոզվեցին, որ Կոնգրեսի յուրաքանչյուր անդամ ստանա այդ թողարկման պատճենը: Նրանց ջանքերը հաջող էին, և այդ տարի ընդունվեց Ազգային պարկերի ծառայության ստեղծման մասին օրենքը։
ձախից|մինի|Գիլբերտ Գրոսվենորը գրկում է իր մանկահասակ որդուն՝ Մելվիլ Բել Գրոսվենորին, 1902 թվական
Գրոսվենորը տարիներ շարունակ շարունակում էր զբաղվել ազգային պարկերով։  Ակտիվ մասնակցություն է ունեցել Կատմայի հրաբխային խառնարանի և տասը հազար ծխի հովտի պաշտպանության գործում և 1918 թվականին օգնել է ստեղծել Կատմայի ազգային հուշարձանը։ Կատմայ ազգային պարկում՝  Grosvenor Lodge-ը անվանվելէ նրա պատվին։

### Անձնական կյանք
Գրովենորը ամուսնացել է Ալեքսանդր Գրեհեմ Բելի դստեր՝ Էլսի Մեյ Բելի (1878-1964) հետ։ Ամուսնության ընթացքում ունեցել են յոթ երեխա.

* Մելվիլ Բել Գրոսվենոր (1901-1982), Ազգային աշխարհագրական կազմակերպություն նախագահ։
* Գերտրուդա Հաբարդ Գրովենոր (1903-1986), ամուսնացել է Սամուել Գեյլիի հետ։
* Մեյբլ Հարլաքենդեն Գրովենոր (1905-2006), մանկաբույժ, մի քանի տարի եղել է իր պապի՝ Ալեքսանդր Գրեհեմ Բելի քարտուղարը։
* Լիլիան Ուոթերս Գրովենոր (1907-1985)։
* Ալեքսանդր Գրեհեմ Բել Գրոսվենոր (1909-1915)։
* Էլսի Ալեքսանդրա Կարոլին Գրովենոր (1911-2004)։
* Գլորիա Վիկտորիա Գրովենոր (1918-1972)։

Կնոջ մահից հետո Գրոսվենորի առողջական վիճակը վատթարանում է, և 1966 թվականի փետրվարի 4-ին քնած վիճակում մահանում է՝ 90 տարեկան հասակում։ Գրովենորը թաղված է Վաշինգտոնի ռոք Քրիք գերեզմանատանը՝ իր կնոջ և Բել ընտանիքի անդամների հետ։

## Ծանոթագրություններ


Կատեգորիա:Կոստանդնուպոլիս քաղաքում ծնվածներ